
Nr. înreg.: 20.754 din 19.11.2021


Referat de specialitate



Inspectorul asistent cu atribuții în asistența socială din cadrul Compartimentului de asistență socială din aparatul de specialitate al primarului Comunei Aroneanu, judeţul Iaşi, doamna Vasiliu Elena, solicită Consiliului Local  Aroneanu spre aprobare: „situaţiile deosebite în care se pot acorda ajutoare de urgenţă” în conformitate cu prevederile legale în materie, raport întocmit în temeiul prevederilor art. 136 alin. (8) lit. b) din O.U.G. nr. 57/2019 privind Codul administrativ.
[bookmark: _Hlk87857712][bookmark: _Hlk87857749]În drept, îmi întemeiez solicitarea pe prevederile: art. 28 alin. (2) și (5) din Legea nr. 416/2001 privind venitul minim garantat cu modificările şi completările ulterioare;  art. 41-48 din Hotărârea Guvernului României nr. 50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat; Legea nr. 199/1997 pentru ratificarea Cartei Europene a autonomiei locale, adoptată la Strasbourg la 15.10.1985; Ordonanța de Urgență a Guvernului României nr. 57/2019 din 3 iulie 2019 privind Codul administrativ; art. 9 din Legea 226/2021 privind stabilirea măsurilor de protecție socială pentru consumatorul vulnerabil de energie; art. 8 din Hotărârea Guvernului României nr. 1073/2021 pentru aprobarea Normelor metodologice de aplicare a prevederilor Legii nr. 226/2021 privind stabilirea măsurilor de protecție socială pentru consumatorul vulnerabil de energie; Legea nr. 500/2002 privind finanţele publice, cu modificările și completările ulterioare. 
În fapt, actualizarea criteriilor de stabilire a situațiilor deosebite în care se pot acorda ajutoare de urgență este necesară datorită modificărilor legislative ce au avut loc de la data emiterii Hotărârii Consiliului Local Aroneanu nr. 69/18.07.2016 și a necesității adaptării măsurilor de sprijin la contextul social actual și la condițiile curente ale pieței de consum.
Potrivit prevederilor art. 44 din Hotărârea Guvernului României nr. 50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat, ajutoarele de urgență se pot acorda în bani și/sau în natură.
	Prin urmare, se propun următoarele situații deosebite pentru care primarul comunei Aroneanu să poată acorda ajutoare de urgență cetățenilor comunei, corelate cu cuantumurile/sumele echivalente propuse pentru fiecare situație:
· [bookmark: _Hlk88727841]Persoane beneficiare de venit minim garantat, conform Legii 416/2001, care suferă de afecțiuni ale stării de sănătate ce necesită intervenții chirurgicale – cuantumul ajutorului de urgență se stabilește prin ancheta socială și nu poate depăși suma de 2500 lei;
· Persoane care suferă de afecțiuni ale stării de sănătate ce necesită intervenții chirurgicale și pentru care se constată prin anchetă socială, efectuată de personalul cu atribuții specifice din aparatul de specialitate al primarului comunei, că situația socio-economică a persoanei nu permite acest lucru – cuantumul ajutorului de urgență se stabilește prin ancheta socială și nu poate depăși suma de 2500 lei;
· Persoane care suferă de afecțiuni oncologice ce necesită intervenții chirurgicale sau terapii/tratamente specializate, pentru care persoana în cauză nu dispune de resursele necesare - cuantumul ajutorului de urgență se stabilește prin ancheta socială și nu poate depăși suma de 3000 lei;
· Persoane decedate, în cazul cărora familiile nu dispun de resursele financiare necesare cheltuielilor implicate în înhumarea acestora. Acest criteriu se aplică doar în cazul în care defunctul nu a fost înregistrat în evidențele Casei Naționale de Pensii - cuantumul ajutorului de urgență se stabilește prin ancheta socială și nu poate depăși suma de 3000 lei. Acest ajutor se acordă și în cazul persoanelor decedate pe raza comunei Aroneanu, despre care nu se cunosc date referitoare la identitatea acestora;
· Persoane sau familii aflate în dificultatea de a asigura încălzirea locuinței pe timpul sezonului rece, ale căror locuințe nu se încadrează în definiția prevăzută de art. 3 alin. (1) lit. f) din  Legea 226/2021 privind stabilirea măsurilor de protecție socială pentru consumatorul vulnerabil de energie - cuantumul ajutorului de urgență se stabilește prin ancheta socială și nu poate depăși suma de 1000 lei;
· Persoane sau familii care se află în situaţii de necesitate cauzate de calamităţi naturale, incendii, accidente, care au dus la distrugerea de bunuri și care nu dispun de resursele necesare restabilirii imediate a funcționalității sociale de bază (existența unui adăpost, alimente, îmbrăcăminte, condiții pentru asigurarea igienei coprorale) - cuantumul ajutorului de urgență se stabilește prin ancheta socială și nu poate depăși suma de 3000 lei;
· Elevii de învățământ liceal care se află în situația de risc de abandon școlar - ajutorul va fi egal cu costul abonamentului pentru transport pentru traseele ce fac legătura cu unitatea de învăţământ şi retur.


 Întocmit,
 
Inspector cu atribuții în asistența socială-
VASILIU ELENA

